armvectores/hy_wikipedia_2023 huggingface dataset:
Վլադիմիր Սեդով

Վլադիմիր Սեդով (ռուս.՝ Владимир Алексеевич Седо́в, հունիսի 6, 1928(1928-06-06), Սարապուլ, Ուրալի մարզ, ՌԽՖՍՀ, ԽՍՀՄ - մայիսի 14, 2009(2009-05-14), Սարատով, Ռուսաստան), թատրոնի և կինոյի ռուս և խորհրդային դերասան։ ՌԽՍՖՀ վաստակավոր արտիստ (1977 թվական)։


== Կենսագրություն ==
Վլադիմիր Սեդովը ծնվել է 1928 թվականի հունիսի 6-ին, Սարապուլ քաղաքում (այժմ` Ուդմուրտիա)։
Սովորել է Սարատովի ստուդիային կից դրամատիկական թատրոնում։ Խաղացել է Վորոնեժի (Ա. Կոլցովի անվան Վորոնեժյան դրամատիկական և ակադեմիական թատրոնում (1971-1981 թվականներ), Վոլգոգրադի պետական նոր փորձառական թատրոնում), Վելիկիե Լուկիի թատրոններում, Կառլ Մարքսի անվան Սարատովի դրամատիկական թատրոնում (1981-1986 թվականներ)։ 1986-1997 թվականներին եղել է Սարատով մարզային ֆիլահարմոնիայի դերասան։
Մահացել է ծանր հիվանդությունից հետո, որի պատճառն է եղել կինոնկարահանումների ժամանակ կատարված դժբախտ պատահարը։
Կյանքից հեռացել է 2009 թվականի մայիսի 14-ին, առավոտյան ժամը 10-ին, Սարատովում։
2012 թվականի նոյեմբերի 21-ին Ա. Շնիտկեի անվան Սարատովի ֆիլհարմոնիայի շենքում ի պատիվ դերասանի հանդիսավոր կերպով բացվել է հուշատախտակ։


== Մրցանակներ և ճանաչում ==
ՌԽՍՖՀ վաստակավոր արտիստ (1977 թվական)։
Կ. Ստանիսլավսկու անվան ՌԽՍՖՀ պետական մրցանակ (1974 թվական)` Սալվադոր Ալենդի դերի կատարման համար, «Մեկ օրվա տարեգրություն» ներկայացման մեջ (ըստ Է. Պաշենևի և Գ. Դրոզդովի)։
Ա. Դովժենկոյի անվան արծաթե մեդալ (1976 թվական)` գեներալ Դմիտրի Կարբիշևի դերի կատարման համար,  «Հայրենիքի զինվորը» ֆիլմում։


== Ստեղծագործություն ==


=== Դերերը թատրոնում ===


==== Վորոնեժի դրամատիկական թատրոն ====
«Քարե տիրակալը» (Լեսյա Ուկրաինկա)` Դոն Ժուան
«Ծառայակիցներ» (Է. Բրագինսկի և Էլդար Ռյազանով)` Անատոլի Նովոսելցև
«Իվանով (պիես)» (Անտոն Չեխով)` Իվանով
«Մարդը կողքից» (Ի. Դվորեցկի)` Չեշկով
«Գավառական անեկդոտները» (Ա. Վամպիլով)` Խոմուտով
Խանումա (Ավքսենտի Ցագարելի)` Կնյազ
«Մեկ օրվա տարեգրություն»( Է. Պաշնև և Գ. Դրոզդով)` նախագահ Ալենդե
«Հատակում» (Մաքսիմ Գորկի)` Սատին


==== Սարատովի դրամատիկական թատրոն ====
1983 թվական` «Ռևիզոր» (Նիկոլայ Գոգոլ, ռեժիսոր` Ա. Ձեկուն`) Լուկ Խլոպով, ուսումնարանի ստուգող
1984 թվական` «Զոյկայի բնակարանը» (Միխայիլ Բուլգակով, ռեժիսոր` Ա. Ձեկուն)` Սագ


=== Ֆիլմագրություն ===


== Ծանոթագրություններ ==
Ուեբստեր շրջան (Այովա)

Անվան այլ կիրառումների համար տե՛ս՝ Ուեբստեր շրջան (այլ կիրառումներ)Ուեբստեր շրջան (անգլ.՝ Webster County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.852 կմ² է, բնակչությունը՝ 38.013 մարդ (2010 թ. տվյալներով)։ Շրջկենտրոնն է Ֆորտ Դոջ բնակավայրը։ Կազմավորվել է 1853 թ.։
Ստարոարսլանբեկովո

Ստարոարսլանբեկովո (ռուս.՝ Староарсланбеково, բաշկիրերեն՝ Иҫке Арыҫланбәк), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալիֆայություն

Խալիֆայություն տերմինը, "իշխանություն խալիֆ ('հետևորդ')" ( արաբերեն خلافة or khilāfa, թուրքերեն՝ Hilafet), գալիս է մուսուլմանական աշխարհում սկիզբ առած առաջին կառավարման համակարգից և ցույց է տալիս մուսուլմանների (համայնք) քաղաքական միասնություն։ Տեսականորեն, արիստոկրատ–սահմանադրական հանրապետություն
(Սահմանադրությունը՝ Մեդինայի սահմանադրություն), որը նշանակում է, որ պետության ղեկավարը, խալիֆան և այլ պաշտոնյաներ ժողովրդի և, իսլամի ներկայացուցիչներ են և պետք է ղեկավարեն սահմանադրական և կրոնական օրենքներին, կամ շարիաթին համապատասխան։ Սկզբնական շրջանում, այն ուղղակի ժողովրդավարություն էր (տես շուրա) և ընտրովի միապետություն։
X դարից Արևմտյան Եվրոպայում խալիֆայություն են անվանել նաև Արևմտյան Ասիայում, Հյուսիսային Աֆրիկայում, Հարավ-Արևմտյան Եվրոպայում արաբական նվաճումների հետևանքով VII դարում ստեղծված պետությունը (661 թվականից Օմականների խալիֆայությունը, 750 - 1258 թվականներին Աբբապանների խալիֆայությունը)։ X դարում կազմվել են Ֆաթիմյանների խալիֆայությունը և Կորղովայի խալիֆայությունը։ Հայաստանը արաբական խալիֆայության տիրապետության տակ է գտնվել VII - IX դդ. (տես Արաբական նվաճումներ)։


== Ծանոթագրություններ ==
Դեյվիդ Պերդյու

Դեյվիդ Ալֆրեդ Պերդյու, կրտսեր (անգլ.՝ David Alfred Perdue, Jr., դեկտեմբերի 10, 1949(1949-12-10), Մեյկոն, Ջորջիա, ԱՄՆ), ամերիկացի գործարար և հանրապետական քաղաքական գործիչ, 2015 թվականից մինչև 2021 թվականը ԱՄՆ սենատոր Ջորջիա նահանգից։


== Կենսագրություն ==
Ավարտել Է Ջորջիայի տեխնոլոգիական ինստիտուտը. բակալավրի աստիճան է ստացել արդյունաբերական մեքենաշինության ոլորտում և մագիստրոսի աստիճան գործառնական հետազոտությունների բնագավառում։ Աշխատել է որպես կառավարման խորհրդատու և ընկերության ղեկավար։
2014 թվականին, որպես Հանրապետական կուսակցության թեկնածու, հաղթել է Միշել Նաննին (Սեմ Նանի դուստրը) 53 տոկոս արդյունքով՝ Ջորջիայից ԱՄՆ-ի սենատորի պաշտոնի համար պայքարում։
2020 թվականի նոյեմբերի 3-ին ԱՄՆ-ի Սենատի ընտրություններում ստացել է ձայների 49,7 տոկոսը՝ դեմոկրատ Ջոն Օսոֆի օգտին տրված 47,9 տոկոսի դիմաց (բացի այդ, ընտրողների 2,3 տոկոսը պաշտպանել է Շեյն Հեյզելի թեկնածությունը)։ Քանի որ Ջորջիայի օրենքներով հաղթանակի համար պահանջվում է ստանալ ավելի քան 50 տոկոս, 2021 թվականի հունվարի 5-ին նշանակվել է ընտրությունների երկրորդ փուլ։
2021 թվականի հունվարի 3-ին Պերդյուի սենատորական լիազորությունների պաշտոնական ժամկետը լրացել է, և նրա աթոռը թափուր է մնացել մինչև քվեարկության երկրորդ փուլի հաղթողին բացահայտելը ընկած ժամանակահատվածի համար։ Այս ընտրությունների արդյունքները հատուկ կարևորություն են ստացել Կոնգրեսի վերին պալատում ստեղծված հավասարակշռության պատճառով։ Ջորջիայում լուծվում է այն հարցը, որը կուսակցություններից կստանա տեղերի բացարձակ մեծամասնությունը։
2021 թվականի հունվարի 5-ի ընտրությունների երկրորդ փուլում զիջել Է դեմոկրատ Ջոն Օսոֆին՝ ստանալով ձայների միայն 49,51 տոկոսը։


== Ընտանիք ==
Ամուսնացած է, ունի երկու զավակ։ Նա Ջորջիայի նախկին նահանգապետ Սոնի Փերդյուի զարմիկն է։


== Ծանոթագրություններ ==


== Արտաքին հղումներ ==
Սենատոր Դեյվիդ ՊերդյունArchived 2015-07-30 at the Wayback Machine. ԱՄՆ Սենատի պաշտոնական էջում
Դեյվիդ Պերդյուն ԱՄՆ Կոնգրեսի պաշտոնական կայքում
Perdue Appearances on C-SPAN
Հրաշք (գիրք)

«Հրաշք» (անգլ.՝ Wonder), Ռաքել Պալասիոյի վեպը հրատարակվել է 2012 թվականի փետրվարի 14-ին։ Պալասիոն ստեղծել է ժամանակակից մի երկ, որը և′ տրամադրություն է բարձրացնում, և′ ծիծաղեցնում է, և′ հուզում. սրտառուչ պատմություն, որ կարդացվում է մեկ շնչով և երկար ժամանակ մնում հիշողության մեջ։ «Հրաշք»-ը նրա առաջին վեպն է։ Ավելի քան քսան տարի նա աշխատել է Նյու Յորքում որպես խմբագրության ղեկավար, գեղարվեստական խմբագիր և նկարիչ-ձևավորող։ Պալասիոն վեպը գրել է մի միջադեպից հետո, որտեղ իր որդին տեսնելով դիմածնոտային խնդիրներով մի աղջկա՝ սարսափում է, որի պատճառով աղջիկն ու իր ընտանիքի անդամները կարող էին վատ վիճակի մեջ ընկնել, նա շտկել է իրավիճակը՝ տղային հեռացնելով դեպքի վայրից։
Վեպը գրելիս նա ոգեշնչվել է Նատալի Մերչանթի «Հրաշք» երգից։


===== Մեջբերումներ Ռ.Ջ. Պալասիոյի «Հրաշքը» գրքից. =====
Եթե կա ընտրություն` լինել ճիշտ կամ լինել բարի, ընտրիր բարին։
Ճակատագիրը ժպտում է խիզախներին։
Թեպետ բարի խոսքերի գինը մեծ չէ, բայց նրանց արած գործն է մեծ։
Քո գործերը քո հուշարձաններն են։
Ավելի լավ է իմանալ հարցերից որոշները, քան պատասխաններից բոլորը։
Բավական չէ լինել ընկերական։ Հարկավոր է ընկեր լինել։
Գնա օրվա հետևից և ձգտիր արևին։
Եթե կյանքում իրոք ինչ-որ բան ես ուզում, պետք է աշխատես։
Աշխարհում ամեն մարդ պետք է կյանքում գոնե մեկ անգամ հոտնկայս ծափահարությունների արժանանա, քանզի մենք բոլորս հաղթահարում ենք այս աշխարհը։
Երբեմն լավ է սկսել նորից։


==== Նատալի Մերչանթ «Հրաշք» երգից հատված ====

Տարբեր կողմերից բժիշկներ եկան
Եկան, տեսան ինձ
Կանգնեն մահճիս մոտ
Ու չհավատան իրենց աչքերին։
Ասին, երևի հրաշք է երկնային
Աստծո ձեռքի գործ ու արարչություն
Բայց ինչ էլ որ տեսան, ինչ էլ ասացին
նրանք չտվին բացատրություն։


== Սյուժե ==
Օգյուստ Փուլմանը` տասնամյա մի տղա է, որը ծնվել է դեմքի թերություններով, որոնց պատճառով մինչ 10 տարեկանը դպրոց չի հաճախել։ Նա նոր-նոր ընդունվելու է Բիչերի դպրոց, որպես հինգերորդ դասարանի աշակերտ։ Բանն այն է, որ Օգին սովորական երեխա է՝ արտասովոր դեմքով։ Բայց կարո՞ղ է արդյոք նա համոզել իր նոր դասընկերներին, որ չնայած արտաքինին, ինքն էլ նրանց պես սովորական երեխա է։


== Գլխավոր կերպարներ ==
Օգյուստ (Օգի) Փուլման - դիմածնոտային խնդիրներով ծնված, տառապում է Թրեչեր Քոլինզ-ի (անգլ.՝ Treacher-Collins) սինդրոմով։
Օլիվիա (Վիա) Փուլման - Օգյուստի ավագ քույրը. Նա միշտ հոգ էր տանում եղբորը և կիսվում իր մտահոգություններով, թե որքան դժվար է նման մարդու քույր լինելը։
Սամըր - Օգյուստի առաջին և միակ ընկերը, որն անկեղծ շփվում էր նրա հետ, առանց որևէ բարդույթների։
Իզաբել և Նեյթ Փուլմաններ - Օգյուստի և Վիայի ծնողները, որոնք միշտ աջակցում էին իրենց երեխաներին, հատկապես Օգյուստի ուսման իրենց մեծ ներդրումն ունեցան։
Ջեք Ուիլ - Օգյուստի լավագույն ընկերը, որը սկզբում շփվում էր նրա հետ տնօրենի խնդրանքով, իսկ ավելի ուշ գնահատում և ընդունում է նրան։
Ջուլիան - Օգյուստի գլխավոր հակառակորդը, որը չէր ցանկանում ընդունել նրան և այն մարդկանց, ովքեր շփվում էին նրա հետ։
Ջասթին - Վիայի ընկերը, որն էլ սարսափել էր Օգյուստին առաջին անգամ տեսնելուց, սակայն շատ բարի էր և ընկերասեր։


== Արտաքին հղումներ ==
RJ Palacio's website
Review in The Guardian


== Ծանոթագրություններ ==
Խարա Զուխա

Խարա Զուխա (ռուս.՝ Хара-Зуха), գետ Ռուսաստանում, հոսում է Կալմիկիա հանրապետությունում։ Գետաբերանը տեղակայված է Մանիչ գետի աջ ափին 376 կմ հեռավորության վրա։ Գետի երկարությունը 109 կմ է, ավազանի տարածքը 938 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետային ավազանը Եգորլիկ, ենթաավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010500712107000016323
Հիդրոլոգիական ուսումնասիրությունների կոդը - 107001632
Ավազանի կոդը - 05.01.05.007
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(9863) Ռեյխարդ

(9863) Ռեյխարդ (անգլ.՝ Reichardt), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Ֆրեյմուտ Բորնգենի և Լուց Շմադելի կողմից Տաուտենբուրգում։
Միջին հեռավորությունը Արեգակից կազմում է 2,238599 ա. մ., առավելագույնը մոտենում է 1,9765 ա. մ. հեռավորության վրա և հեռանում 2,5007 ա. մ.։ Արեգակի շուրջ մեկ ամբողջական պտույտ է կատարում 1223,38 երկրային օրվա ընթացքում, իր ուղեծրով շարժվելով միջինում 0,294266 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9863) Ռեյխարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7142) Սպինոզա

(7142) Սպինոզա (անգլ.՝ Spinoza), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 12-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,165853 ա. մ., առավելագույնը մոտենում է 2,8198 ա. մ. հեռավորության վրա և հեռանում 3,5119 ա. մ.։ Արեգակի շուրջ մեկ ամբողջական պտույտ է կատարում 2057,47 երկրային օրվա ընթացքում, իր ուղեծրով շարժվելով միջինում 0,174972 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7142) Սպինոզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոժիդարկա Ֆրայտ

Բոժիդարկա Ֆրայտ (խորվաթերեն՝ Božidarka Frajt, ծնյալ  Božidarka Grublješić, նոյեմբերի 11, 1940(1940-11-11), Velika Žuljevica, Նովի Գրադ (համայնք), Սերբական Հանրապետություն, Բոսնիա և Հերցեգովինա), խորվաթ ժամանակակից դերասանուհի, որը վեց տասնամյակ ձգվող իր դերասանական կարիերայի ընթացքում բազմաթիվ կերպարներ է մարմնավորել թատրոնում, կինոյում, հեռուստատեսությունում։ Լայն ճանաչման է հասել հատկապես Տոմիսլավ Ռադիչի ռեժիսորական առաջին աշխատանքում՝ 1972 թվականին նկարահանված «Ապրող ճշմարտություն» ֆիլմում գլխավոր հերոսուհու դերը տպավորիչ կերպով կատարելու, քննադատության դրվատանքին և Պուլայի միջազգային կինոփառատոնում «Լավագույն դերասանուհի» անվանակարգում «Ոսկե ասպարեզ» մրցանակին արժանանալու շնորհիվ։ 1999 թվականին անցկացված հարցումների հիման վրա կազմված «Բոլոր ժամանակների խորվաթական 44 լավագույն խորվաթական ֆիլմեր» ցանկում «Ապրող ճշմարտություն» կինոնկարն զբաղեցրել է 20-րդ տեղը։ Այդ կինոնկարը կոմերցիոն տեսակետից նույնպես հաջողված էր։
2010 թվականին Բոժիդարկա Ֆրայտին շնորհվել է նաև Վլադիմիր Նազորի անվան մրցանակ՝ ստեղծագործական ողջ կյանքի ընթացքում ձեռք բերած նվաճումների համար։


== Անձնական կյանք ==
Բոժիդարկա Ֆրայտը ամուսնացել է խորվաթ պրոդյուսեր Բորիս Գրեգորիչի հետ։ Նրանց դուստրը՝ Բոյանա Գրեգորիչը նույնպես անվանի դերասանուհի է։ Ֆրայտը ներկայումս ապրում է Խորվաթիայի մայրաքաղք Զագրեբում։


== Ֆիլմագրության ընտրանի ==


=== Հեռուստատեսություն ===


=== Ֆիլմ ===


== Ծանոթագրություններ ==


== Արտաքին հղումներ ==
Բոժիդարկա Ֆրայտ Internet Movie Database կայքում
Լի Ֆոնտեն

Լի Ֆոնտեն (ֆր.՝  Ly-Fontaines), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիմբոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը 02446։


== Բնակչություն ==
2010 թվականի տվյալներով՝ համայնքի բնակչությունը կազմում է 120 մարդ։


== Տնտեսություն ==
2010 թվականին համայնքի 83 աշխատունակ (15-64 տարեկան) բնակիչներից 55-ը տնտեսապես ակտիվ էին, 28-ը՝ ոչ ակտիվ (ակտիվության ցուցանիշը կազմել է 66,3%, 1999 թվականին եղել է 75,5%)։ 55 տնտեսապես ակտիվ բնակիչներից աշխատում էին 50-ը (26 տղամարդ և 24 կին), գործազուրկ էին 5 մարդ (1 տղամարդ և 4 կին)։ 28 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 5-ը՝ թոշակառուներ 12-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ-Լի Ֆոնտեն (ֆր.)
Նիժնի Ալագուվատ

Նիժնի Ալագուվատ (ռուս.՝ Нижний Аллагуват, բաշկիրերեն՝ Түбәнге Аллағыуат), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 272 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիզաու

Վիզաու (գերմ.՝ Wiesau), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 4131 մարդ (ըստ 2010 թվականի դեկտեմբերի 31-ի) ։ Տարածքը կազմում է 42, 72 կմ2։ Պաշտոնական կոդ՝ 09 3 77 159։
Կոմունան կազմված է 14 գյուղական շրջաններից։
2015 թվականի դեկտեմբերի 31-ի տվյալներով Վիսաու համայնքի բնակչությունը կազմում է 4115 մարդ։


== Ծանոթագրություններ ==


== Արտաքին հղումներ ==
Պաշտոնական կայք
Ալլա Տեր-Սարգսյանց

Ալլա Երվանդի Տեր-Սարգսյանց (ռուս.՝ Алла Ервандовна Тер-Саркисянц, ապրիլի 25, 1937(1937-04-25), Մոսկվա, ԽՍՀՄ - օգոստոսի 16, 2019(2019-08-16), Մոսկվա, Ռուսաստան), հայկական ծագմամբ ռուս պատմաբան, ազգագրագետ, հայագետ, պատմական գիտությունների դոկտոր, Ռուսաստանի բնական գիտությունների ակադեմիայի ակադեմիկոս։ ՌԲԳԱ-ի «Հումանիտար գիտություններ և արվեստ» մասնաբաժնի, Ռուսաստանի Հայերի միության և Պատմա-տոհմագրական ընկերության գործող անդամ է։


== Կենսագրություն ==
Ավարտել է Մոսկվայի Մ. Վ. Լոմոնոսովի անվան պետական համալսարանի պատմության ֆակուլտետի ազգագրության ամբիոնը 1959 թվականին։
ՄՊՀ-ում սովորելու տարիներին 49 անգամ մեկնել է արշավների Խորհրդային Միության տարբեր շրջաններ՝ նյութեր հավաքելու, այդ թվում 1965 թվականից՝ Հայկական ԽՍՀ, ԼՂԻՄ և Ռուսաստանի հարավի մի շարք շրջաններ, որտեղ առկա էր մեծաթիվ հայկական սփյուռք։
1968 թվականի հոկտեմբերի 29-ին դարձել է պատմական գիտությունների թեկնածու (դիսերտացիայի թեման՝ «Հայերի ժամանակակից ընտանիքը (Հայկական ԽՍՀ գյուղական շրջանների նյութերի հիման վրա)», պաշտպանել է ԽՍՀՄ ԳԱ Ազգագրության ինստիտուտում)։
1998 թվականի դեկտեմբերի 22-ին դարձել է պատմական գիտությունների դոկտոր (դիսերտացիայի թեման՝ «Հայեր։ Պատմություն և ազգամշակութային ավանդույթներ», պաշտպանել է Ռուսաստանի ԳԱ Ազգաբանության և մարդաբանության ինստիտուտում)։
2004 թվականի նոյեմբերի 16-ից Ռուսաստանի բնական գիտությունների ակադեմիայի թղթակից անդամ է, ակադեմիկոս։
Ռուսաստանի հումանիտար գիտական ֆոնդի փորձագիտական խորհրդի փոխնախագահն է։


== Գիտական հետաքրքրություններ ==
Ազգագրական հայագիտություն. ծագում և էթնիկ պատմություն, ավանդական և ժամանակակից ընտանիք, կենսակերպի սովորույթներ և ծեսեր, ժամանակակից ազգամշակութային գործընթացներ, հայկական սփյուռքն աշխարհում և Ռուսաստանում։


== Աշխատություններ ==
Современная семья у армян (по материалам сельских районов Армянской ССР). М., Наука, 1972. 208 с.; ил.
Traditions and innovations in the contemporary everyday culture of the Armenians (Case-Study of Armenian SSR) / 12th International * Congress of Anthropological and Ethnological Sciences) Zagreb, Yugoslavia. July 24-31.1988. М., Nauka, 1988. 9 p.
Донские армяне и этнокультурная ситуация в Ростовской области. М., Институт этнографии АН СССР, 1990. 20 с. (Исследования по прикладной и неотложной этнологии. Серия А. Межнациональные отношения в СССР).
Современная этнополитическая ситуация в Краснодарском крае Российской Федерации. М., Институт этнологии и антропологии РАН, 1993. 23 с. (Исследования по прикладной и неотложной этнологии. Серия А. Межнациональные отношения в современном мире)
Армянская диаспора Юга России. Положение и перспективы. М., Engel, 1993. 56 с. (в соавторстве с В.Ц.Худавердяном)
История и культура армянского народа с древнейших времен до начала XIX в., М., 2005, ISBN 5-02-018445-4, М., 2008, ISBN 978-5-02-036341-0:


== Ծանոթագրություններ ==


== Արտաքին հղումներ ==
Ա. Տեր-Սարգսյանցի հրատարակությունների ցանկ Archived 2016-03-04 at the Wayback Machine.
Քամեր Սադըք

Քամեր Սադըք (թուրքերեն՝ Kamer Sadık, 1911, Կոստանդնուպոլիս, Օսմանյան կայսրություն - սեպտեմբերի 24, 1986(1986-09-24) կամ օգոստոսի 29, 1986(1986-08-29), Կեսարիա, Թուրքիա), թուրքահայ կինոյի դերասան։ Առաջին անգամ նկարահանվել է 1953 թվականին "Çifte Kavrulmuş" ֆիլմում։


== Ֆիլմադարան ==
1953 - Çifte Kavrulmuş
1961 - Tenten ve Altın Post
1962 - Kısmetin En Güzeli
1962 - Erkeklik Öldü mü Atıf Bey
1963 - İntikam Hırsı
1963 - Çalınan Aşk
1964 - Tophaneli Osman
1964 - Tığ Gibi Delikanlı
1964 - Sokakların Kanunu
1965 - Serseri Aşık
1965 - Pantolon Bankası
1970 - Red Kit
1972 - Alin yazisi
1972 - Hastanediki yasli adam
1972 - Azat kusu
1974 - Atını Seven Kovboy
1975 - Alemin Keyfi Yerinde 
1975 - Bekaret Kemeri 
1975 - Sevimli Frankenstayn 
1977 - Sakar Şakir
1979 - Korkusuz Korkak
1979 - Ask sarabi
1979 - Acemi dolandiricilar
1980 - Mahmut Mangal (հեռուստասերիալ)
1984 - Bir Yudum Sevgi


== Ծանոթագրություններ ==


== Արտաքին հղումներ ==
SinemaTürk (թուրքերեն)
IMDb (թուրքերեն)
Կուտրոֆիանո

Կուտրոֆիանո (իտալերեն՝ Cutrofiano), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 9308 մարդ, բնակչության խտությունը կազմում է 165 մարդ/կմ²։ Զբաղեցնում է 55 կմ² մակերես։ Փոստային ինդեքս՝ 73020, հեռախոսային կոդ՝ +39 0836։
Կոմունայի հովանավորն է համարվում սուրբ Սանտ Անտոնիո դի Պադովան։
Հիմնականում հունական ծագումով փոքրամասնությամբ բնակեցված կոմունան մտնում է Սալենտինյան Հունաստանի քաղաքների միության (Unione dei Comuni della Grecìa Salentina) կազմի մեջ։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0836 542230
Էլեկտրոնային փոստ՝ info@comune.cutrofiano.le.it
Պաշտոնական կայք՝ http://www.comune.cutrofiano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սենադոր Գիոմարդ

Սենադոր Գիոմարդ (պորտ.՝ Senador Guiomard), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Ռիու Բրանկուի գավառի կազմի մեջ։ Բնակչությունը կազմում է 18 863 մարդ՝ 2007 թվականի տվյալներով։ Գրավում է 1837,294 կմ2 տարածք։ Բնակչության խտությունը՝ 10,3 մարդ/կմ²։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 137 617 686 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6711,42 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,701 (տվյալները՝ ՄԱԿ-ի զարգացման ծրագրի)։
Գուժենայմ

Գուժենայմ (ֆր.՝ Gougenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 477 մարդ, բնակչության խտությունը` 72.49 մարդ/կմ²։ Բնակավայրը զբաղեցնում է 6.58 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 19 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 367 աշխատունակ (15-64 տարեկան)  բնակիչ, որոնցից ակտիվ էին 281-ը, իսկ ոչ ակտիվները` 86։ Ակտիվության ցուցանիշը կազմում է 76,6 %։ 281 աշխատունակ մարդկանցից աշխատել է 270 անձ (140 տղամարդ և 130 կին)։ Գործազուրկ են եղել 11 անձ (7 տղամարդ և 4 կին)։ 86 անաշխատունակներից 32-ը եղել են աշակերտներ կամ ուսանողներ, 41-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Neue Deutsche Härte

Neue Deutsche Härte (հայերեն‘ Նոր Գերմանական Ծանրություն), երաժշտական նեղ ուղղվածություն, հայտնվել է Գերմանիայում 1990-ականների սկզբին, իր մեջ միավորելով Industrial metal և Electronic Body Music ոճերը։ Neue Deutsche Härte-ին բնորոշ են խոր և մաքուր վոկալը, էլեկտրական կիթառների և թմբուկների թերի հնչողությունը, սինթեզատորների ձայների օգտագործումը, երբեմն նաև երգչախմբի ու գոթական երգեհոնների օգտագործումը։ Այս ոճը Ինդաստրիալ-մետալ-ից տարբերվում է ավելի հանգիստ և ակադեմիական հնչողությամբ, և հիմնականում գերմանալեզու տեքստերով։ Ոճի մեջ ամենահայտնի խումբն է Rammstein-ը, որը վաճառել է շուրջ 20,000,000 ալբոմ, ինչպես և Oomph! և Joachim Witt խմբերը։


== Ծագում ==
Neue Deutsche Härte ուղղվածության հիմնադիրն է գերմանական Oomph! խումբը, որոնց Sperm սկավառակը ճանաչվել է այս ոճում առաջին ալբոմը։ Ոճի զարգացման մեջ մեծ ներդրում են արել Fleischmann և Rammstein խմբերը։


== Կատարողներ ==


== Տես նաև ==
Oomph!
Rammstein
Սելզյա (Մեզենի վտակ)

Անվան այլ կիրառումների համար տե՛ս՝ Սելզյա (այլ կիրառումներ)Սելզյա  (ռուս.՝ Сельзя ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեզեն գետի աջ ափին՝ 321 կմ հեռավորության վրա։ Գետի երկարությունը կազմում է 71 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000045470
Կոդը ըստ հիդրոլոգիական հետազոտության (ՌԴ) — 103004547
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նիկողայոս Հրաշագործ եկեղեցի (Գրեկովո-Տիմոֆեևկա)

Նիկողայոս Հրաշագործ եկեղեցի (Սուրբ Նիկողայոս տաճար, Նիկողայոսի տաճար) (ռուս.՝ Церковь Николая Чудотворца; Свято-Никольский храм; Никольский храм), ուղղափառ եկեղեցի Ռուսաստանի Դաշնության Ռոստովի մարզի Մատվեևո-Կուրգանսկի շրջանի Գրեկովո-Տիմոֆեևկա գյուղում։ Ենթարկվում է Ռոստովի թեմի Մատվեևո-Կուրգանյան գործակալությանը։


== Պատմություն ==
Գրեկովո գյուղը (ավելի ուշ սկսեց կոչվել Գրեկովո-Տիմոֆեևկա) հիմնադրվել է 1779 թվականին։ 1856 թվականին գյուղում սկսվել է եկեղեցական տաճարի շինարարությունը, որը շարունակվել է գրեթե երեք տարի. 1858 թվականին եկեղեցում կայացել է առաջին պատարագը։ Գեղեցիկ տաճարը դարձել է ոչ միայն Գրեկովո-Տիմոֆեևկայի, այլև շրջակա գյուղերի հոգևոր կենտրոնը։
Սուրբ Նիկողայոս Զմյուռնացու անունով օծված եկեղեցին կառուցվել է հինմոսկովյան ոգով՝ ճերմակ քարից, խիստ, կենտրոնական մեծ և փորագրված կամարաձև գոտիներով չորս փոքր գմբեթները հեշտությամբ պահող։ Այն ժամանակ նման տաճարները Ռուսաստանի հարավում հազվադեպ էին։ Եկեղեցուն պատկանող շինություններից էին քահանայի և դպիրի տները, ինչպես նաև պահակակետը։ Ավելի ուշ եկեղեցուն կից ստեղծվել է եկեղեցական-ծխական դպրոց։
1935 թվականին Մալոկիրսանովսկի գյուղական խորհրդի Անաստասիևսկի շրջանի Շիրոկովի անվան կոլտնտեսությունը զբաղեցրեց եկեղեցու շենքը և մինչև գյուղի գերմանական օկուպացիան՝ 1941 թվականի հոկտեմբերը, այն օգտագործեց որպես հացահատկի պահեստ։ Հայրենական մեծ պատերազմի ժամանակ եկեղեցու շենքում վերսկսվեցին ծիսակատարությունները, որոնք տևեցին մինչև խրուշչովյան ժամանակները։ 1963 թվականի մարտից եկեղեցին չի գործել և կրկին օգտագործվել է որպես հացահատկի պահեստ։
Ծիսակատարությունները տաճարում, որոնք տեղի են ունենում մինչ օրս, վերսկսվել են 1990-ական թվականների սկզբից, ԽՍՀՄ-ի փլուզումից հետո։ 1991 թվականին եկեղեցում սկսվել են վերականգնողական աշխատանքներ, կրկին կառուցվել է տանիքը, վերականգնվել է հատակը, նկարազարդվել են պատերը։ 2014 թվականին տաճարում տեղադրվել է կենտրոնական ոսկեզօծ գմբեթը, եկեղեցու տարածքն ասֆալտապատվել է, տեղադրվել են նոր դարպաս ու ցանկապատ։
Սուրբ Նիկողայոս տաճարի վանահայրը քահանա Գեորգի Սերգեևիչ Սվետլովն է։
Հասցեն՝ 346970, Ռոստովի մարզ, Մատվեևո-Կուրգանսկի շրջան, գյուղ Գրեկովո-Տիմոֆեևկա, Բերեգովայա փողոց, 12։


== Ծանոթագրություններ ==


== Հղումներ ==
Официальный сайт Archived 2017-05-10 at the Wayback Machine.
Сайт храма
Храмы Матвеево-Курганского благочиния
«Слободский» запад Ростовской области
Свято-Никольский храм в селе Греково-Тимофеевка отметил свой престольный праздник
Այիա Աննա

Այիա Աննա (հուն․՝ Αγία Άννα), գյուղ Կիպրոսի Հանրապետության Լառնակայի շրջանում։ Տեղակայված է Լառնակա քաղաքից 16 կմ դեպի արևմուտք։


== Բնակչություն ==
Ըստ 2011 թվականի տվյալների գյուղի բնակչությունը կազմել է 339 մարդ, մեծամասնությունը հույն կիպրացիներ են։


== Ծանոթագրություններ ==
Վոյամպոլկա (գետ)

Վոյամպոլկա (ռուս.՝ Воямполка), գետ Կամչատկա թերակղզու հյուսիսարևելյան մասում։ Գետի երկարությունը 167 կմ է, ավազանի տարածքը 167 կմ2։ Հոսում է Տիգիլսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000112120000036020
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խնդիր, որի հետ ապրում ենք բոլորս

«Խնդիր, որի հետ ապրում ենք բոլորս» (անգլ.՝ The Problem We All Live with), ամերիկացի նկարիչ Նորման Ռոքուելի նկարը՝ ստեղծված 1964 թվականին։


== Սյուժե ==
Նկարում պատկերված է Ռուբի Բրիջեսը՝ աֆրոամերիկացի վեցամյա աղջիկ, առաջին սևամորթ ուսանողներից մեկը, որն ընդունել է սովորելու բացառապես «սպիտակների» դպրոցում՝ դպրոց գնալով 1960 թվականի նոյեմբերի 14-ին՝ ԱՄՆ-ի մարշալների ծառայության աշխատակիցների ուղեկցությամբ։ Աղջիկա հետևի պատերին երևում են «ԿԿԿ» գրությունը (ռասիստական Կու-կլուքս-կլան ահաբեկչական խմբավորման հապավումը) և «նեգր» (աֆրոամերիկացիների նկատմամբ նվաստացնող վերաբերմունք), ինչպես նաև երևում է Ռուբիի վրա նետված լոլիկի հետք։ Դիտման անկյունն ընտրվում է այնպես, կարծես դիտողը կանգնած է ամբոխի մեջ։ Նկարը նկարված է կտավի վրա յուղաներկով, որի չափերն են 91,44 × 147,32 սմ։


== Հրատարակում ==
Նկարն առաջին հրապարակվել է 1964 թվականի հունվարի 14-ին ՝ Look ամսագրի շապիկի վրա։ Դրանից առաջ նկարիչը պայմանագիր ուներ The Saturday Evening Post-ի հետ, որը թույլ չէր տալիս հրապարակել քաղաքական նկարներ, իսկ Look-ը Նորմանին տրամադրել է հարթակ՝ իր քաղաքական հայացքները արտահայտելու համար։ Ռոքուելն արդեն իսկ բարձրացրել էր իր աշխատանքներում ռասայական տարանջատման թեման։ Ի տարբերություն Նորմանի նախորդ գործերի, նորերում սևամորթ մարդիկ գլխավոր դերեր են խաղում, իսկ նախորդներում նրանք միայն դիտում են կամ ստվերում են։ Ինչպես իր մեկ այլ աշխատանքում ՝New Kids in the Neighborhood, «Խնդրում» գլխավոր հերոսը սևամորթ երեխան է, ինչպես և Southern Justice-ում, ծանր լույսը ավելի լուսավոր է ներկայացնում ռասայական խնդիրները։


== Նախապատմություն ==
Պատկերված տեսարանը վերաբերում է տարանջատման համակարգի փլուզման առանցքային կետերից մեկին և ԱՄՆ հարավային նահանգներում ռասայական հավասարության հաստատման գործընթացին։ Նկարագրված տեսարանը կրկնվում էր ամեն օր Ռուբի Բրիջի ուսումնառության առաջին տարվա ընթացքում՝ Ուիլյամ Ֆրանցի դպրոցում։ Մարշալների ծառայության պահակախումբը ԱՄՆ նախագահ Էյզենհաուերի հրամանով հսկել է աշակերտուհուն՝ սպիտակ բնակչության կողմից բռնաճնշման բազմաթիվ սպառնալիքների պատճառով։ Նկարագրվածը տեղի է ունեցել Լուիզիանա նահանգի Նոր Օռլեան քաղաքում 1961 թվականի ընթացքում։


== Ծանոթագրություններ ==


== Արտաքին հղումներ ==
President Obama talking with Ruby Bridges, The Problem We All Live With painting (YouTube.com-The White House channel)
Detailed record of the painting via the Norman Rockwell Museum website Archived 2018-04-08 at the Wayback Machine.
2020 Vox.com article about Rockwell and the painting
(8455) Ջոնռայներ

(8455) Ջոնռայներ (անգլ.՝ Johnrayner), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 6-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,639731 ա. մ., առավելագույնը մոտենում է 2,1344 ա. մ. հեռավորության վրա և հեռանում 3,1451 ա. մ.։ Արեգակի շուրջ մեկ ամբողջական պտույտ է կատարում 1566,53 երկրային օրվա ընթացքում, իր ուղեծրով շարժվելով միջինում 0,229808 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8455) Ջոնռայներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գենադի Սիզով

Գենադի Վասիլևիչ Սիզով (ռուս.՝ Генна́дий Васи́льевич Сизо́в, սեպտեմբերի 9, 1941(1941-09-09), Ալեքսին, Տուլայի մարզ, ՌԽՖՍՀ, ԽՍՀՄ - հոկտեմբերի 14, 2021(2021-10-14), Մոսկվա, Ռուսաստան), ռուս դիվանագետ։


== Կենսագրություն ==
1970 թվականին ավարտել է Մոսկվայի ժողովուրդների բարեկամության համալսարանը և 1983 թվականին ԽՍՀՄ արտաքին գործերի նախարարության դիվանագիտական ակադեմիայի որակավորման բարձրացման կուրսերը։ 1970 թվականից զբաղվում է դիվանագիտական գործունեությամբ։ Տիրապետում է իսպաներենի և անգլերենի։

1971-1976 թվականներ՝ Էկվադորում եղել է ԽՍՀՄ դեսպանության աշխատակից։
1978-1982 թվականներին Ուրուգվայում եղել է ԽՍՀՄ դեսպանության աշխատակից։
1984-ից մինչև 1990 թվականը Կուբայում եղել է ԽՍՀՄ դեսպանության աշխատակից։
1994 թվականից մինչև 1997 թվականը Տաջիկիստանում եղել է Ռուսաստանի Դաշնության դեսպանության խորհրդական-դեսպանորդ։
1997 թվականի դեկտեմբերից մինչև 1998 թվականի հունիսը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի գլխավոր խորհրդական։
1998 թվականի հունիսի 30-ից մինչև 2003 թվականի հուլիսի 11-ը Բոլիվիայում եղել է Ռուսաստանի Դաշնության արտակարգ և լիազոր դեսպան։2003 թվականից թոշակառու է։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1994 թվականի հունիսի 20)
1-ին դասի արտակարգ և լիազոր դեսպանորդ (1995 թվականի դեկտեմբերի 30)
Արտակարգ և լիազոր դեսպան (2001 թվականի նոյեմբերի 30)


== Ծանոթագրություններ ==


== Արտաքին հղումներ ==
Посол знает, что делать
Գըռըխթափա

Գըռըխթափա, լեռներ նախկին ՀԽՍՀ–ում՝ Աղինի շրջանում, Աղին քաղաքատիպ ավանի մոտ։


== Ծանոթագրություններ ==
Կաղապար։Ֆուտբոլի Եվրոպայի առաջնություն 2020

Նշում խմբագրողների համար ինչպես թաքցնել կաղապարը.

Օգտագործիր {{Կաղապար։Ֆուտբոլի Եվրոպայի առաջնություն 2020|state=collapsed}} կաղապարը ցույց կտա թաքնված տեսքով:
Օգտագործիր {{Կաղապար։Ֆուտբոլի Եվրոպայի առաջնություն 2020|state=expanded}} կաղապարը ամբողջությամբ կերևա:
Օգտագործիր {{Կաղապար։Ֆուտբոլի Եվրոպայի առաջնություն 2020|state=autocollapse}} Կաղապարը կլինի թաքնված միայն եթե էջում գույություն ունի թաքնված կաղապար:
Ռոքաս

Ռոքաս օղակղզի (պորտ.՝ Atol das Rocas), օղակղզի  Ատլանտյան օվկիանոսում։ Մտնում է Բրազիլիայի Ռիու Գրանդի դու Նորտի նահանգի կազմի մեջ։ Գտնվում է Նատալ քաղաքից մոտավորապես 260 կմ դեպի հյուսիս-արևելք և Ֆեռնանդու դի Նորոնիա կղզեխմբից 145 կմ դեպի հյուսիս-արևմուտք։ Կազմված է կորալներից։


== Աշխարհագրություն ==
Օղակղզին ունի հրաբխային ծագում, ձևավորվել է կորալներից։ Հարավային Ատլանտիկայի միակ օղակղզին է, աշխարհի ամենափոքր օղակղզիներից մեկը։
Օղակղզին ձվաձև է, նրա երկարությունը մոտավորապես 3,7 կմ է, լայնությունը՝ 2,5 կմ։ Ծովալճակի խորությունը 6 մ է, մակերեսը՝ 7,1 կմ²։ Օղակղզու երկու կղզյակների (Cemitério՝ հարավ-արևմուտքում և Farol Cay՝ հյուսիս-արևմուտքում) տարածքը 0,36 կմ² է, որի մոտ երկու երրորդը կազմում է Farol Cay-ը։ Ամենաբարձր կետը Farol Cay-ի հարավում ավազաթումբն է, որի բարձրությունը կազմում է 6 մ։ Օղակղզին բաղկացած է հիմնականում կորալներից և կարմիր ջրիմուռներից։ Կորալային օղակը գրեթե փակ է, բացառությամբ հյուսիսային կողմում գտնվող 200 մետր լայնությամբ նեղուցի, իսկ արևմտյան կողմում գտնվող շատ ավելի նեղ նեղուցի։
Երկու կղզիները գերաճած են խոտերով, թփերով, դրանց վրա աճում են նաև մի շարք արմավենիներ։ Կղզիներում ապրում են ծովախեցգետիններ, սարդեր, կարիճներ, ավազի ոջիլներ, բզեզներ, ինչպես նաև թռչունների շատ տեսակներ։ Օղակղզու մոտ բնակվում են կրիաներ, շնաձկներ, դելֆիններ։
Օղակղզին արգելոցային տարածք է։ 2001 թվականին ՅՈՒՆԵՍԿՕ-ն այն ճանաչել է որպես Համաշխարհային ժառանգության օբյեկտ` Ֆեռնանդու դի Նորոնիա կղզեխմբի հետ միասին։ Իրենց հեռավոր դիրքի պատճառով կղզիները հիմնականում զերծ են մնում մարդու ազդեցությունից։ Օգտագործվում են միայն գիտական հետազոտության համար։


== Պատմություն ==
Հայտնաբերվել է 1503 թվականին Gonçalo Coelho նավի նավաբեկությունից հետո։ Կղզին ունի բրազիլական ռազմածովային նավատորմի փարոս, որը կառուցվել է 1960-ականներին Farol ծովածոցի հյուսիսային ծայրամասում։ Դրա կողքին գտնվում է լքված փարոս, որը կառուցվել է 1933 թվականին։


== Ծանոթագրություններ ==


== Տես նաև ==
Իլյա Գրանդե


== Արտաքին հղումներ ==
«Sigep — Brazilian Commission of Geological and Palaeobiological Sites» (պորտուգալերեն)։ Արխիվացված է օրիգինալից 2005 թ․ փետրվարի 22-ին  
UNESCO — World Heritage (անգլ.)
Радиолюбительская станция Атолл Рокас ZV0R
Կարմիր դրոշակ (թերթ, Մոսկվա)

Անվան այլ կիրառումների համար տե՛ս՝ Կարմիր դրոշակ (այլ կիրառումներ)«Կարմիր դրոշակ», խորհրդային շրջանի հասարակական-քաղաքական թերթ, Հայկական գործերի կոմիսարիատի հրատարակություն։ Հանդիսացել է «Հայաստանի կոմունիստական կուսակցության» օրգանը։ Լույս է տեսել 1919 թվականին, Մոսկվայում։ Խմբագիր՝ Արտաշես Կարինյան։ Լուսաբանել է Կոմունիստական կուսակցության գործունեությունը, խորհրդային գաղափարախոսությամբ ներկայացրել է Անդրկովկասի, մասնավորապես Հայաստանի քաղաքական իրավիճակը։ Դեմ է արտահայտվել հայ ազգայնական շարժումներին, անդրադարձել Ռուսաստանի քաղաքացիական պատերազմի ընթացքին։ 
Տպագրել է Գուրգեն Հայկունու «Պրոլետարական հեղափոխությունը և Հայաստանի կոմունիստական կուսակցությունը», «Բանվոր Հայկ» ծածկանունով Հայկ Բժշկյանի (Գայ) «Բարձրագույն զինվորական կազմը», «Կարմիր բանակ» հոդվածները։ 
Թերթին աշխատակցել են Վահան Տերյանը, Աննա Հովհաննիսյանը, Ալեքսանդր Աթաբեկյանը, Սերգեյ Մարտիկյանը և ուրիշներ։
Կոխանովկա (գյուղ, Կոնոտոպի շրջան)

Անվան այլ կիրառումների համար տե՛ս՝ ԿոխանովկաԿոխանովկա (ուկրաիներեն՝ Коханівка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Կոխանովկա գյուղում բնակվում էր 127 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիռկկյուլա (գյուղ, Կեռլա շրջան)

Անվան այլ կիրառումների համար տե՛ս՝ ԿիռկկյուլաԿիռկկյուլա (էստ․՝ Kõrkküla), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 102 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բրինդակիտ

Բրինդակիտ (ռուս.՝ Бриндакит), քաղաքատիպ ավան Ռուսաստանի Սախա-Յակուտիայի հանրապետության Ուստ-Մայսկի ուլուսի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարչամալո (քաղաք)

Մարչամալո (իսպ.՝ Marchamalo), քաղաք և մունիցիպալիտետ Իսպանիայում։ Մտնում է Գվադալախարա պրովինցիայի՝ Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Կամպինա դե Էնարես շրջանում։ Տարածքը կազմում է 31.20 կմ², բնակչությունը՝ 5553 մարդ (2010 թվականի տվյալներով)։ Պրովինցիան վարչական կենտրոնից գտնվում է 5 կմ հեռավորության վրա։


== Պատկերներ ==

		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Պոպկովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՊոպկովոՊոպկովո (ռուս.՝ Попково), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարուպեի շրջան

Մարուպեի շրջան (լատիշ․՝ Mārupes novads), վարչատարածքային միավոր Լատվիայի կենտրոնական մասում։ Սահմանակից է Բաբիտե, Օլաինե շրջաններին և Ռիգա քաղաքին։ Շրջանի վարչական կենտրոնը համարվում է Մարուպե գյուղը։ Երկրամասում ներքին շրջանների բաժանումը բացակայում է։
2010 թվականի հունվարի 1-ի տվյալներով բնակչությունը կազմել է 15,130 մարդ, իսկ 2017 թվականի հունվարի 1-ի դրությամբ բնակչությունն աճել է՝ հասնելով 19,955 մարդ։ Տարածքի մակերեսը կազմում է 103,91 կմ²։
Տարածաշրջանը կազմավորվել է 2009 թվականի հուլիսի 1-ին Լատվիայի Ռիգայի շրջանի վարչական բարեփոխումների ավարտից հետո։ Երկրամասի տարածքում է գտնվում Ռիգայի միջազգային օդանավակայանը։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝


== Բնակավայրեր ==
Մարուպե
Յաունմարուպե
Տիրայնե
Սկուլտե
Ստիպնիեկի


== Տրանսպորտ ==


=== Ավտոբուսներ ===
7: Abrenes iela — Stipnieki
10: Abrenes iela — Bruklenu iela — Jaunmārupe
22: Abrenes iela — Lidoosta «Riga»
25: Abrenes iela — Mārupe
43: Abrenes iela — Skulte
55: Abrenes iela — Jaunmārupe


=== Երկաթուղային տաքսի ===
5139: MTS — Tiraine — Gaismas
5433: Riga (Visvalža iela) — Jaunmārupe
5435: MTS — Mārupe


=== Երկաթուղային ճանապարհ ===
Տիրայնեի կայարանը գտնվում է Ռիգա-Էգլավա երկաթուղային գծի վրա։


== Ծանոթագրություններ ==


== Արտաքին հղումներ ==
Официальный сайт Марупского края(լատիշերեն)
Բիա (դիցաբանություն)

Անվան այլ կիրառումների համար տե՛ս՝ Բիա (այլ կիրառումներ)
Բիա (Բիյա, հին հունարեն՝ Βία «հզորություն, բռնությոն»), հին հունական դիցաբանությունում բռնությունն անձնավորող աստվածուհի։ Պալլանտոսի և Ստիքսի դուստրը։ Զևսի դաշնակիցը Տիտանոմաքիայում։ Նրա տաճարը գտնվում էր Կորինթոսում։ Եսքիլեսի «Գամված Պրոմեթևսը» ողբերգության գործող անձանցից։


== Ծանոթագրություններ ==
Կծվուկ

Կծվուկ (լատ.՝ Bunias), կաղամբազգիների (Brassicaceae) (խաչածաղկավորներ) ընտանիքի երկամյա կամ բազմամյա խոտաբույսերի ցեղ։ Տարածված է Եվրոպայում, Ասիայում և Միջերկրական ծովում։
Ծլելուց հետո, երբ առաջացնում է փոքր, օվալաձև շաքիլատերևներ և նշտարաձև առաջին զույգ տերևները, միաժամանակ արդեն որպես հիմք, ունենում է բավականին խորը գնացող առանցքային արմատ, որն առաջին տարին հաստանալով ու խորանալով մինչև վարդակի փուլը՝ ձմեռումը, արդեն հասնում է 2 մետր խորության։


== Տարածում ==
Հանդիպում է Լոռու, Գեղարքունիքի, Տավուշի, Սյունիքի և այլ մարզերում, Երևանի շրջակայքում։ Աճում է խոտածածկ լանջերին, մարգագետիններում, գետափերին, ցանքերում, աղբոտ վայրերում։


== Կենսաբանական նկարագիր ==
Ցողունն ուղիղ է, ճյուղավորվող, մազմզուկապատ, բարձրանում է՝ 45-150 սմ։ Արմատամերձ տերևները կոթունավոր են, հիմքի մասում՝ խոր կտրտված, ցողունայինները՝ նշտարաձև, գոգավորատամնաեզր։ Ծաղկաբույլը վահանիկանման հուրան է, ծաղիկը՝ վառ դեղին։
Արմատավզիկի հարթակի վրա եղած բողբոջներից առաջանում են մինչև 1,5 մետր բարձրության հասնող հաստ ու ամուր ցողուններ, որոնք շատ հաճախ թփուտներ են կազմում։ Տերևածոցից (հատկապես վերին) առաջացած ճյուղավորումների և գլխավոր ցողունների վրա առաջանում են դեղին պսակաթերթերով ծաղիկներ։ Պտուղը կոպիտ ելուններով տանձաձև ընկուզիկ է` երկբնանի կամ չորսբնանի։ Յուրաքանչյուր բնում կա մեկական դարչնագույն-դեղին, կնճռոտ ու փայլատ մակերեսով սերմ։ 1000 ընկուզիկը կշռում է մոտավորապես 25 գրամ։ Բույսը հիմնականում բազմանում է սերմերով, բայց նպաստավոր պայմաններում արմատների բողբոջակիր հատվածները կարող են արմատածիլ առաջացնել։ Այդ դեպքում բույսը հակվում է դեպի վեգետատիվ բազմացում և նրա դեմ տարվող պայքարը ավելի է դժվարանում։
Ծաղկում է մայիս-հուլիսին։ Պտուղը ընկուզանման պատիճակ է։


== Տեսակներ ==
Հայտնի է 6, ՀՀ-ում՝ 1 տեսակ՝

Կծվուկ արևելյան (B. orientalis)։
Bunias cochlearioides Murray
Bunias erucago L.
Bunias orientalis L.


== Նշանակություն ==
Դեղաբույս է. պարունակում է ալկալոիդներ, գլիկոզիդներ, վիտամիններ։ Ուտելի է (արմատները, տերևները, երիտասարդ ընձյուղները)։


== Ծանոթագրություններ ==


== Գրականություն ==
Котов М. И. Род 31. Свербига — Bunias L. // Флора Европейской части СССР / Отв. ред. Ан. А. Федоров; ред. тома Ю. Д. Гусев. — Л.: Наука, 1979. — Т. 4. Покрытосеменные. Двудольные. Однодольные. — С. 75—76. — 355 с. — 3950 экз.
Письяукова В. В. Род 167. Свербига — Bunias L. // Флора Мурманской области / Отв. ред. А. И. Пояркова. — М.—Л.: Издательство Академии Наук СССР, 1956. — Т. (вып.) 3. — С. 328—329. — 449 с. — 1500 экз.


== Արտաքին հղումներ ==
(Գերմաներեն) PPP-Index Archived 2019-09-16 at the Wayback Machine.
(անգլերեն) USDA Plants Database
(անգլերեն) Germplasm Resources Information Network (GRIN)
Հյորգերթսհաուզեն

Հյորգերթսհաուզեն (գերմ.՝ Hörgertshausen), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 1904 մարդ (2010 թվականի դեկտեմբերի 31-ի տվյալներով)։ Զբաղեցնում է 21,47 կմ² տարածք։ Պաշտոնական կոդը՝ 09 1 78 132։


== Ծանոթագրություններ ==


== Արտաքին հղումներ ==
Պաշտոնական կայք
Հանս Գեորգ Դեմելտ

Հանս Գեորգ Դեմելտ (գերմ.՝ Hans Georg Dehmelt, սեպտեմբերի 9, 1922(1922-09-09)[…], Գյորլից, Lower Silesia - մարտի 7, 2017(2017-03-07)[…], Սիեթլ, Վաշինգտոն, ԱՄՆ),  ազգությամբ գերմանացի, ամերիկացի ֆիզիկոս, Ֆիզիկայի Նոբելյան մրցանակակիր, Վոլֆգանգ Պաուլի և Նորման Ֆոսթեր Ռամզեյի հետ միասին «Իոնային թակարդի տեխնիկայի զարգացման համար»։
ԱՄՆ գիտությունների ազգային ակադեմիաի անդամ (1978)։
Հանս Գեորգ Դեմելտը մեծացել է Բեռլինում։ Համալսարան ընդունվելու քննություններն հանձնելուց հետո 1940 թվականին անցել է զինվորական ծառայության Հակաօդային պաշտպանությունում։ Մասնակցել է Ստալինգրադի ճակատամարտին, ինչից հետո վերադարձել է հայրենիք և ռազմական ծրագրի շրջանակներում սովորել ֆիզիկա։ 1944 թվականին ուղարկվել է Արևմտյան ռազմաճակատ, որտեղ Արդենների ռազմագործողությունից հետո գերի է վերցվել ԱՄՆ զորքերի կողմից։
1946 թվականին ազատվել է գերությունից և շարունակել ուսումը Գյոթինգենի համալսարանում, ուսանելով Ռիհարդ Բեքքերի, Հանս Կոպֆերմանի, Վերներ Հայզենբերգի, Մաքս Լաուեի, Վոլֆգանգ Պաուլի, Մաքս Պլանկի մոտ։ Պլանկի հուղարկավորության ժամանակ եղել է նրա աճյունը տեղափոխողներից մեկը։ 
1948 թվականին ստացել է դիպլոմ թոմպսոնյան մասս-սպեկտրոմետրի թեմայով։ 1950 թվականին պաշտպանել է ատենախոսություն, որից հետո հրավիրվել է ԱՄՆ։ 1952 թվականին տեղափոխվել է Վաշինգտոնի համալսարան, որտեղ 1961 թվականին ստացել է պրոֆեսորի կոչում։  
2002 թվականին անցել է թոշակի։
Ամուսնացած է եղել Իրմգարդ Լասսովի հետ, ունեցել են մեկ տղա՝ Գերդ։ Կնոջ մահից ամուսնացել է Դիանա Դունդորի հետ։ 1961 թվական ստացել է ԱՄՆ քաղաքացիություն։
Մահացել է 2017 թվականի մարտի 7-ն Սիեթլում։


== Ծանոթագրություններ ==
ԱՌ1Ա (ՀԿՌՀ)

ԱՌ1Ա՝ չինական արտադրության համազարկային կրակի ռեակտիվ համակարգ։


== Ընդհանուր բնութագիր ==
ԱՌ1Ա համակարգերը նախատեսված են հակառակորդի կենդանի ուժի, թույլ զրահավորված (կամ զրահապատում չունեցող) թիրախների, հրետանային միջոցների և այլ թիրախների ոչնչացման համար։ ԱՌ1Ա համակարգերը համազարկով, կամ մենահատ կրակում են ստանդարտ 300 մմ-անոց հրթիռներ։


== Արտադրություն ==
ԱՌ1Ա ՀԿՌՀ-երի արտադրությունը սկսվել է 2009 թվականից և շարունակվում է մինչ օրս։ Արտադրող կազմակերպությունը չինական ՆՕՐԻՆԿՈ ընկերությունն է։ ԱՌ1Ա համակարգերը հավաքվել են ռուսական Սմերչ համակարգերի բազայի հիման վրա։


== Տեխնիկական տվյալներ ==
ԱՌ1Ա համակարգերն ունեն ավելի արդիականացված պարամետրեր, քան Սմերչը։ Այս համակարգի մեքենայի մարտական քաշը 42.5 տոննա է։ Այն հավաքված է 8X8 անվավոր թափքի շասսի վրա։ Մեքենայի երկարությունը կազմում է 12 մ, լայնությունը 3 մ, իսկ բարձրությունը 3 մ։ Մեքենան սնուցվում է դիզելային շարժիչով զարգացնելով 500 ձիաուժ հզորություն։ Մեքենան զարգացնում է առավելագույնը 60 կմ/ժ արագություն։ Այս համակարգերի վառելիքի պաշարը կազմում է շուրջ 650 կմ։


== Մարտական տվյալներ ==
ԱՌ1Ա համակարգը ղեկավարվում է անձնակազմի 4 անդամների կողմից։ ԱՌ1Ա համակարգի հրթիռների քանակը 10-ն է՝ տրամաչափը ստանդարտ 300 միլիմետր։ Հրթիռների մեկնարկային քաշը կազմում է 840 կգ, իսկ մարտագլխիկների քաշը շուրջ 200 կգ։ ԱՌ1Ա համակարգի բոլոր հրթիռները արձակվում են ընդամենը 1 րոպեի ընթացքում։ ԱՌ1Ա համակարգերի հեռահարությունը հասնում է 120-130 կիլոմետրի։ Այս համակարգերը համարվում են գերճշգրիտ, քանի որ շեղում գրեթե չունեն։ Այս համակարգերի հիմնական առավելությունը նրա վերալիցքավորման ժամանակն է։ Այս հրթիռները վերալիցքավորվում են 15-20 րոպեների ընթացքում, քանի որ լիցքավորվում են կոնտեյներային տարբերակով։ ԱՌ1Ա համակարգերը գործում են -22-+55C ջերմաստիճանային պայմաններում։


== Հայաստանի Սպառազինությունում ==
ԱՌ1Ա ՀԿՌՀ-երը գտնվում են Հայաստանի Հանրապետության զինված ուժերի սպառազինության մեջ։ Ըստ ռուսաստանյան «Զենքի համաշխարհային առևտրի վերլուծության կենտրոն»-ի ամենամյա զեկույցի, Հայաստանը 2012 թվականին ձեռք է բերել 6 միավոր կայան Չինաստանից։ Համաձայան կենտրոնի տվյալների` պայմանագիրը հավանաբար կնքվել է դեռ 2010 թվականին, իսկ մատակարարումը ավարտվել 2012 թ.-ին։ Գործարքի արժեքը գնահատվում է 50 մլն. ԱՄՆ դոլար։


== Համեմատություն Սմերչ, Ուռագան, PHL-03, ՎՄ-80, HIMARS, M270, Աստրոս II և Պինակա ՀԿՌՀ-երի հետ ==


== Սպառազինություն ==
 Չինաստան
 Հայաստան 2011 թվականին ձեռք է բերվել 6 միավոր ԱՌ1Ա համակարգեր


== Տես նաև ==
Սմերչ
ՎՄ-80
ԲՄ 21 Գրադ
HIMARS
Աստրոս II
Պինակա
ՌՄ-70
ՎՌ-40 Լանգուստա


== Աղբյուրներ ==
AR1A Multiple launch rocket system(անգլ.)
NORINCO AR1A MLRS (2009)(անգլ.)
6 միավոր «չինական սմերչ» Հայաստանին
Չինական Սմերչի հայկական ոդիսականը Archived 2016-06-06 at the Wayback Machine.
Չինական AR1A համակարգերը լավ այլընտրանք են «Սմերչի» համար


== Ծանոթագրություններ ==
Իշխանազանցություն

Իշխանազանցություն, պաշտոնեական հանցագործություն, երբ պաշտոնատար անձը դիտավորությամբ անցնում է օրենքով իրեն վերապահված իրավունքների և լիազորությունների սահմանը։ Էական վնաս պատճառելով պետական կամ հասարակական շահերին կամ քաղաքացիների իրավունքներին ու շահերին։ Արարքն առավել վտանգավոր է համարվում բռնության, զենքի գործադրման, տուժողի համար տանջալից, արժանապատվությունը վիրավորող գործողությունների դեպքում (ՀՀ քրեական օրենսգիրք, հոդված 183)։
Վերվեր Լայքինգ

Վերվեր Լայքինգ  (անգլ.՝ Werewere Liking, մայիսի 1, 1950(1950-05-01), Դուալա, Կամերուն), գրող, դրամատուրգ և բեմադրիչ, գործունեություն է ծավալում Աբիջանում, (Կոտ դ'Իվուար)։ Նա հիմնադրել է Քի-Յի Էմբոք (անգլ.՝ Ki-Yi Mbock) թատերախումբը 1980 թվականին և 1985 թվականին հիմնադրել է Քի-Յի գյուղը, որը նպատակ ուներ երիտասարդների համար գեղարվեստի կրթության կենտրոն դառնալ։ 
2000 թվականին արժանացել է Արքայազն Կլաուսի մրցանակի` մշակույթում ունեցած ներդրման համար։ 2005 թվականին արժանացել է Նոմա մրցանակի իր La mémoire amputée գրքի համար։


== Ստեղծագործություններ ==
Նրա գրքերից ու պիեսներից են.

La mémoire amputée, Nouvelles Editions Ivoiriennes (2004), 2-84487-236-0
Elle sera de jaspe et de corail, Editions L'Harmattan (1983), 2-85802-329-8 - trans. Marjolijn De Jager, It shall be of jasper and coral; and, Love-across-a-hundred-lives (two novels),  University Press of Virginia (2000), 0-8139-1942-8
La puissance de Um (1979) and Une nouvelle terre (1980) - trans. Jeanne Dingome, African Ritual Theatre: The Power of Um and a New Earth, International Scholars Pubs. (1997), 1-57309-066-2


== Հետագա ընթերցանություն ==
Simon Gikandi, Encyclopedia of African Literature, Routledge (2002), 0-415-23019-5 - pp. 288–9
Katheryn Wright, Extending generic boundaries: Werewere Liking's L'amour-cent-vies, in Research in African Literatures, June 2002 accessed at [1] March 5, 2007
Don Rubin, World Encyclopedia of Contemporary Theatre: Africa, Routledge (2000), 0-415-22746-1
Nicki Hitchcott, Women Writers in Francophone Africa, Berg Publishers (2000), 1-85973-346-8 - focuses on Mariama Bâ, Aminata Sow Fall, Werewere Liking and Calixthe Beyala: see publisher's details [2] Archived 2007-09-27 at the Wayback Machine.
Peter Hawkins, Werewere Liking at the Villa Ki-Yi, in African Affairs, Vol.90, No.359 (Apr. 1991), pp. 207–222 - accessed at [3] March 1, 2007


== Ծանոթագրություններ ==


== Արտաքին հղումներ ==
Werewere Liking Gnepo, University of Western Australia
Werewere Liking and Aesthetics of Necessity, Postcolonial Web